CELEX: 32015R2085
Language: et
Date: 2015-11-18 00:00:00
Title: Komisjoni rakendusmäärus (EL) 2015/2085, 18. november 2015, millega kiidetakse heaks toimeaine mandestrobiin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

19.11.2015   
            
            
               ET
            
            
               Euroopa Liidu Teataja
            
            
               L 302/93
            
         KOMISJONI RAKENDUSMÄÄRUS (EL) 2015/2085,
   18. november 2015,
   millega kiidetakse heaks toimeaine mandestrobiin vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Määruse (EÜ) nr 1107/2009 artikli 7 lõike 1 kohaselt sai Austria 18. detsembril 2012 ettevõtjalt Sumitomo Chemical Agro EUROPE S.A.S taotluse toimeaine mandestrobiini heakskiitmiseks.
            
         
               (2)
            
            
               Vastavalt kõnealuse määruse artikli 9 lõikele 3 teatas Austria kui referentliikmesriik taotlejale, komisjonile, teistele liikmesriikidele ja Euroopa Toiduohutusametile (edaspidi „amet”) 31. jaanuaril 2013, et taotlus on vastuvõetav.
            
         
               (3)
            
            
               31. jaanuaril 2014 esitas referentliikmesriik komisjonile esialgse hindamisaruande ja ametile selle koopia; nimetatud aruanne sisaldas hinnangut selle kohta, kas kõnealune toimeaine võib eeldatavalt vastata määruse (EÜ) nr 1107/2009 artikliga 4 ette nähtud heakskiitmise kriteeriumidele.
            
         
               (4)
            
            
               Amet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis amet, et taotleja esitaks liikmesriikidele, komisjonile ja ametile täiendavat teavet. Referentliikmesriik hindas täiendavat teavet ja esitas ametile 2015. aasta märtsis oma hinnangu ajakohastatud esialgse hindamisaruandena.
            
         
               (5)
            
            
               27. aprillil 2015 teatas amet taotlejale, liikmesriikidele ja komisjonile oma järelduse selle kohta, kas toimeaine mandestrobiin võib eeldatavalt vastata määruse (EÜ) nr 1107/2009 (2) artikliga 4 ette nähtud heakskiitmise kriteeriumidele. Amet tegi hindamisaruande üldsusele kättesaadavaks.
            
         
               (6)
            
            
               13. juulil 2015 esitas komisjon alalisele taime-, looma-, toidu- ja söödakomiteele mandestrobiini käsitleva läbivaatusaruande ja mandestrobiini heakskiitmismääruse eelnõu.
            
         
               (7)
            
            
               Taotlejale anti võimalus esitada läbivaatusaruande kohta märkusi.
            
         
               (8)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatusaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega loetakse need heakskiitmise kriteeriumid täidetuks. Seetõttu on asjakohane mandestrobiin heaks kiita.
            
         
               (9)
            
            
               Määruse (EÜ) nr 1107/2009 artikli 13 lõike 2 kohaselt ja kooskõlas artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.
            
         
               (10)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (11)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas kirjeldatud toimeaine mandestrobiin kiidetakse heaks vastavalt kõnealuses lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2014; 12(12):3913. Kättesaadav internetis: www.efsa.europa.eu.
   
      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Üldnimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmine
               
               
                  Heakskiitmise aegumine
               
               
                  Erisätted
               
            
                  Mandestrobiin
                  CASi nr 173662-97–0
                  CIPACi nr puudub
               
               
                  (RS)-2-metoksü-N-metüül-2-[α-(2,5-ksülüüloksü)-o-tolüül]atsetamiid
               
               
                  ≥ 940 g/kg (kuivaines)
                  Ksüleenid (orto-, meta,- para-), etüülbenseen kuni 5 g/kg (TK)
               
               
                  9. detsember 2015
               
               
                  9. detsember 2025
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse mandestrobiini kohta koostatud läbivaatusaruande järeldusi, eriti selle I ja II liidet.
                  Üldhindamisel peavad liikmesriigid pöörama erilist tähelepanu:
                  
                              —
                           
                           
                              veeorganismidele avalduvale ohule;
                           
                        
                              —
                           
                           
                              põhjavee kaitsele, kui toimeainet kasutatakse tundliku mullastiku ja/või kliimatingimustega piirkonnas.
                           
                        Vajaduse korral sisaldavad kasutustingimused riskide vähendamise meetmeid.
                  Taotleja peab esitama järgmise kinnitava teabe:
                  
                              1)
                           
                           
                              kaubanduslikult toodetava toimeaine tehniline kirjeldus, sealhulgas mõningate toimeaines sisalduvate lisandite olulisus;
                           
                        
                              2)
                           
                           
                              mürgisuse määramise katsetes kasutatavate partiide vastavus kinnitatud tehnilisele kirjeldusele.
                           
                        Taotleja peab kõnealuse teabe esitama komisjonile, liikmesriikidele ja ametile 9. juuniks 2016.
               
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatusaruandes.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                      
                  
                  
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmine
                  
                  
                     Heakskiitmise aegumine
                  
                  
                     Erisätted
                  
               
                     „93
                  
                  
                     Mandestrobiin
                     CASi nr 173662-97–0
                     CIPACi nr puudub
                  
                  
                     (RS)-2-metoksü-N-metüül-2-[α-(2,5-ksülüüloksü)-o-tolüül]atsetamiid
                  
                  
                     ≥ 940 g/kg (kuivaines)
                     Ksüleenid (orto-, meta,- para-), etüülbenseen kuni 5 g/kg (TK)
                  
                  
                     9. detsember 2015
                  
                  
                     9. detsember 2025
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse mandestrobiini kohta koostatud läbivaatusaruande järeldusi, eriti selle I ja II liidet.
                     Üldhindamisel peavad liikmesriigid pöörama erilist tähelepanu:
                     
                                 —
                              
                              
                                 veeorganismidele avalduvale ohule;
                              
                           
                                 —
                              
                              
                                 põhjavee kaitsele, kui toimeainet kasutatakse tundliku mullastiku ja/või kliimatingimustega piirkonnas.
                              
                           Vajaduse korral sisaldavad kasutustingimused riskide vähendamise meetmeid.
                     Taotleja peab esitama järgmise kinnitava teabe:
                     
                                 1)
                              
                              
                                 kaubanduslikult toodetava toimeaine tehniline kirjeldus, sealhulgas mõningate toimeaines sisalduvate lisandite olulisus;
                              
                           
                                 2)
                              
                              
                                 mürgisuse määramise katsetes kasutatavate partiide vastavus kinnitatud tehnilisele kirjeldusele.
                              
                           Taotleja peab kõnealuse teabe esitama komisjonile, liikmesriikidele ja ametile 9. juuniks 2016.”
                  
               
      
         (1)  Täiendavad andmed toimeaine identifitseerimiseks ja määratlemiseks on esitatud läbivaatusaruandes.